
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейският земеделски фонд за развитие на селските райони – Европа инвестира в селските райони”, МИГ Сливница – Драгоман


ОБЯВА ЗА ПРИЕМ НА ПРОЕКТНИ ПРЕДЛОЖЕНИЯ КЪМ
СТРАТЕГИЯ ЗА ВОМР  НА МИГ СЛИВНИЦА-ДРАГОМАН
Сдружение МИГ Сливница – Драгоман обявява прием на проектни предложения по мярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегия за ВОМР на МИГ Сливница – Драгоман по Подмярка 19.2 „Прилагане на операции в рамките на стратегии за Водено от общностите местно развитие /ВОМР/” от Програма за развитие на селските райони 2014-2020г.
Допустими кандидати:

Общини Сливница и Драгоман; за всички допустими дейности по мярката с изключение на дейности, свързани с доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. на територията на МИГ; 

Юридически лица с нестопанска цел за дейности, свързани със социалната и спортната инфраструктура и културния живот, които имат седалище и адрес на управление на територията на МИГ и осъществяват дейностите по проекта на територията на действие на МИГ; Читалища от територията на МИГ за дейности свързани с културния живот.
Допустими дейности:
Предоставя се безвъзмездна финансова помощ за следните допустими за подпомагане дейности по подмярката:

· Строителство, реконструкция и/или рехабилитация на нови и съществуващи общински  пътища, улици, тротоари, и съоръженията и принадлежностите към тях;

· Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. на територията на МИГ;

· Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;

· Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца и възрастни, включително транспортни средства;
· Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;
· Изграждане, реконструкция, ремонт, оборудване и/или обзавеждане на спортна инфраструктура;

· Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;
· Реконструкция, ремонт, оборудване и/или обзавеждане на общинска образователна инфраструктура с местно значение в селските райони.

Допустими разходи:
Допустимите разходи се свеждат до:

1. Изграждането, включително отпускането на лизинг, или подобренията на недвижимо имущество;

2. Закупуването или вземането на лизинг на нови машини и оборудване, обзавеждане до пазарната цена на актива;

3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;
4. Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки. 
Разходите  по т. 3 не трябва да надхвърлят 12 % от сумата на разходите по т. 1, 2 и 4. 

   Период за прием и място за подаване на проектните предложения:


· За настоящия прием на проектни предложения по мярка 7.2 началната дата за прием е  07.11.2018г. и крайна дата 10.12.2018г. – 17.00 ч. 
Бюджет на приема:

· Общият размер на безвъзмездната финансова помощ по процедурата е: 
270 000.00 лв.
     Минимален и максимален размер на финансова помощ, предоставяна за проект:

· Минимален размер на безвъзмездната финансова помощ за конкретен проект е   10 000.00 лв.

· Максимален размер на безвъзмездната финансова помощ за конкретен проект: е 270 000.00 лв.

   Критерии за избор на проектни предложения и тяхната тежест:

1. Проектът  е за строителство, реконструкция и/или рехабилитация на път или улица/и – 10 т.; 

2. Проектът  е за реконструкция и/или рехабилитация на водоснабдителните  системи и съоръжения и са предвидени мерки за подобряване на водоснабдителната система – 20 т.;

3. Проектът  е  за изграждане на инфраструктура за предоставяне на услуги на деца и възрастни  – 10 т.;

4. Проектът е за изграждане на общинска инфраструктура за осигуряване на съвременни социални жилища за настаняване на уязвими групи от населението – 10 т.;
5. Проектът е за реконструкция и/или ремонт на спортна инфраструктура – 10 т.;
6. Проектът е за реконструкция и/или ремонт на обекти, свързани с културния живот в общината – 10 т.;

7. Ползите от проекта обхващат населението на:
- едно населено място – 10 т.

- повече от едно населено място – 20 т.

8. Ползите от проекта обхващат население:

- до 1000 жители – 10 т.

- над 1000 жители – 20 т.

Минимален праг на преминаване 20 точки.
Лица за контакт и място за достъп до подробна информация: 

Кристина Борисова – Експерт СВОМР – 0877 391 742;
Информация и консултации по процедурата може да получите всеки работен ден от 9.00 до 17.00 часа в  офиса на МИГ Сливница – Драгоман  на адрес гр.: Сливница, пл.“Съединение“ №1.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. 
Допълнителни въпроси могат да се задават само по електронната поща, leader@mig-sd.org., като ясно се посочва наименованието на процедурата за подбор на проекти.
Пакетът документи за кандидатстване е публикуван на интернет страницата на МИГ Сливница – Драгоман www.mig-sd.org 
Начин на подаване на проектни предложения: 
· Подаването на проектни предложения по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи чрез Информационна система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.
Сдружение „Местна инициативна група Сливница - Драгоман”, Споразумение № РД 50-145/21.10.2016г.,

2200 гр.Сливница, пл. „Съединение” № 1, ет.1,  тел: 0887431215 ,

E-mail: leader@mig-SD.org, web: www.mig-SD.org

